Groep rowers blaas ses kitsbanke op, skiet polisieman | Maroela Media
Groep rowers blaas ses kitsbanke op, skiet polisieman
'n Foto van die toneel: Foto: SAPD
'n Polisiebeampte is Woensdag in die vroeë oggendure in die maag geskiet, nadat 'n groep van nagenoeg 20 "goed georganiseerde" rowers ses kitsbanke in Durban opgeblaas het.
Maj. Thulani Zwane, provinsiale polisiewoordvoerder, het gesê hoewel inligting oor die rooftog nog skaars is, lyk dit asof die groep tydens die voorval veiligheidswagte by die bank, oorkant die Kwadukuza (Stanger)-landdroshof, ontwapen en hul bakkie gekaap het.
Die beampte is geskiet nadat die polisie na die toneel ontbied is en 'n oor-en-weer-skietery tussen die rowers en polisie uitgebreek het. Die beampte is in 'n ernstige, maar stabiele toestand na 'n hospitaal geneem.
"Dit is nie duidelik of enigiets gesteel is nie, maar dit wil voorkom of hulle goed georganiseerd was," het Zwane gesê.
Die polisie ondersoek 'n saak van gewapende roof, opsetlike saakbeskadiging, poging tot moord en kaping. Die polisie was teen Woensdagoggend nog op die toneel om meer inligting in te samel.
SA kry vroulike president (vir 'n dag)
Leef ons nou in oorlog geteisterde land??
En ek kan jou amper waarborg dat die terroriste se wapens met liefde deur die SAPD geborg is
"In die maag geskiet" wetende dat hy oppad is na 'n 'oorlog' sonder sy (hulle) koeëlvaste uitrusting of is ek verkeerd?